Programmas specifikācija “Pēdējā brīža frizieris”
1. Projekta apraksts

Mērķis: Samazināt neierašanās gadījumus, automatizēt rezervāciju procesu un aizpildīt pēdējā brīža brīvos laikus frizētavā.

Automatizēt frizētavas rezervāciju procesu, samazināt klientu neierašanās gadījumus un palīdzēt efektīvāk izmantot pieejamo darba laiku. Sistēma ļauj klientiem pašiem apskatīt brīvos laikus un veikt rezervācijas bez nepieciešamības sazināties ar frizieri.
Programma paredzēta nelielai frizētavai. Klienti var reģistrēties sistēmā, apskatīt pieejamos laikus un rezervēties.
Friziere var pārvaldīt savu darba grafiku, apskatīt rezervācijas, atzīmēt klientu neierašanās gadījumus un sekot līdzi klientu reputācijai. Sistēma uztur informāciju par klientu iepriekšējiem pārkāpumiem.


Darba prasības
Lietotāju grupas
Klienti
· Reģistrējas un piesakās sistēmā. 
· Apskata pieejamos laikus. 
· Veic un atceļ rezervācijas. 
· Skata savu rezervāciju vēsturi. 
Friziere
· Pārvalda savu darba grafiku. 
· Redz visus rezervētos laikus. 
· Atzīmē klientu neierašanās gadījumus. 
· Pārvalda klientu reputācijas informāciju. 
Otrā friziere
· Pārvalda savu pieejamības grafiku. 
· Redz sev piešķirtās rezervācijas. 
· Var atjaunināt savu darba laiku. 
Sistēmas uzdevumi
· klientu reģistrācija un autentifikācija; 
· rezervāciju izveide un atcelšana; 
· pieejamo laiku attēlošana reāllaikā; 
· vairāku frizieru grafiku pārvaldība; 
· klientu neierašanās gadījumu uzskaite; 
· klientu reputācijas sistēma; 
· dubultrezervāciju novēršana; 
· pēdējā brīža brīvo laiku publicēšana. 
Datu glabāšana
· klientu informācija (vārds, uzvārds, e-pasts); 
· lietotāju pieteikšanās dati; 
· rezervāciju dati; 
· frizieru darba grafiki; 
· klientu reputācijas informācija; 
· neierašanās gadījumu vēsture. 
Ierobežojumi
· Sistēma darbojas tīmekļa pārlūkā. 
· Rezervāciju var veikt tikai reģistrēts lietotājs. 
· Vienu laiku var rezervēt tikai viens klients. 
· Lietotājs drīkst redzēt tikai savus rezervāciju datus. 
· Administratīvās funkcijas pieejamas tikai frizierēm. 

2. Plāns
Projekta izstrādes posmi
	Posms
	Apraksts

	Sistēmas projektēšana
	Lietotāju lomu, datu plūsmas un sistēmas arhitektūras izstrāde

	Datu bāzes izveide
	Tabulu struktūras izveide klientiem, rezervācijām un pakalpojumiem

	Lietotāja saskarnes izstrāde
	Mājaslapas un administrācijas paneļa izstrāde

	Rezervāciju sistēmas izstrāde
	Kalendāra, rezervāciju un atcelšanas funkciju izveide

	Testēšana
	Funkcionalitātes un lietojamības pārbaude

	Publiskošana internetā
	Sistēmas izvietošana serverī

	Uzturēšana un uzlabojumi
	Kļūdu labošana un jaunu funkciju pievienošana



3. Izstrādes vide
Izmantotās tehnoloģijas
Frontend
· HTML 
· CSS
· JavaScript 
Backend
· PHP
· MySQL  
Izstrādes rīki
· Visual Studio Code 
· HeidiSQL
Testēšanas vide
· Google 
· Firefox 
· Edge 

4. Specifikācija
Funkcionālās prasības
Klienta funkcijas
· reģistrēties sistēmā; 
· pieteikties sistēmā; 
· apskatīt pieejamos rezervācijas laikus; 
· veikt rezervāciju; 
· atcelt rezervāciju; 
· apskatīt savu rezervāciju vēsturi; 
· saņemt brīdinājumu par iepriekšējiem neierašanās gadījumiem. 
Frizieres funkcijas
· pārvaldīt savu darba grafiku; 
· pievienot vai noņemt pieejamos darba laikus; 
· redzēt visus klientu pierakstus; 
· atzīmēt klienta neierašanos; 
· apskatīt klientu reputācijas informāciju; 
· pārvaldīt otrās frizieres pieejamības grafiku. 
Sistēmas funkcijas
· dubultrezervāciju novēršana; 
· rezervāciju saglabāšana datubāzē; 
· brīvo laiku publicēšana klientiem; 
· klientu reputācijas uzskaite; 
· vairāku frizieru grafiku pārvaldība; 
· rezervācijas laika atbrīvošana pēc rezervācijas atcelšanas. 

Nefunkcionālās prasības
Veiktspēja
· Sistēmai jāatver lapas ne ilgāk kā 3 sekunžu laikā. 
· Rezervācijas apstrādei jānotiek ne ilgāk kā 2 sekunžu laikā. 
Pieejamība
· Sistēmai jābūt pieejamai 24/7. 
· Sistēmai jādarbojas datoros, planšetdatoros un mobilajās ierīcēs. 
Lietojamība
· Lietotāja saskarnei jābūt vienkāršai un saprotamai. 
· Lietotājam jāspēj veikt rezervāciju bez papildu instrukcijām. 
· Galvenajām funkcijām jābūt pieejamām ne vairāk kā trīs klikšķu attālumā. 
Drošība
· Lietotāju paroles jāglabā šifrētā veidā. 
· Katram lietotājam jābūt pieejamiem tikai savi dati. 
· Administratīvās funkcijas drīkst izmantot tikai autorizētas personas. 
· Rezervāciju dati nedrīkst tikt zaudēti sistēmas kļūmes gadījumā. 
· Sistēmai jānodrošina datu rezerves kopiju veidošana. 
· Sistēmai jānovērš nekorektu vai nepilnīgu datu ievade.


5. Testēšana 
Funkcionālā testēšana
Funkcionālās testēšanas laikā tiek pārbaudīts, vai visas sistēmas funkcijas darbojas pareizi un atbilstoši specifikācijai.

	Tests
	Darbība
	Sagaidāmais rezultāts

	Izveidot rezervāciju
	Klients izvēlas brīvu laiku un apstiprina rezervāciju
	Rezervācija tiek saglabāta datubāzē un parādās kalendārā

	Dubulta rezervācija
	Divi klienti mēģina rezervēt vienu un to pašu laiku
	Sistēma neļauj veikt otro rezervāciju

	Atcelt rezervāciju
	Klients atceļ savu rezervāciju
	Laiks kļūst pieejams citiem klientiem

	Neierašanās reģistrācija
	Friziere atzīmē klienta neierašanos
	Klienta profilā tiek palielināts pārkāpumu skaits

	Pieteikšanās sistēmā
	Lietotājs ievada pareizus datus
	Lietotājs veiksmīgi pieslēdzas sistēmai

	Brīvo laiku apskate
	Klients atver rezervāciju kalendāru
	Tiek attēloti tikai pieejamie laiki

	Klienta reputācijas pārbaude
	Klientam ir vairāki pārkāpumi
	Sistēma parāda brīdinājumu 



Lietojamības testēšana
Lietojamības testēšanas mērķis ir pārbaudīt, cik viegli lietotāji spēj izmantot sistēmu.
Tiek veikti šādi testi:
· Rezervācijas veikšana no mobilā telefona.
· Rezervācijas veikšana no datora.
· Darba grafika apskate no planšetdatora.
· Rezervācijas atcelšana bez papildu palīdzības.
· Otrās frizieres darba laiku pievienošana administrācijas panelī.
· Pēdējā brīža brīvo laiku atrašana klientam.
Testēšanas laikā tiek vērtēts:
· cik ātri lietotājs spēj veikt darbību;
· vai sistēmas darbības ir saprotamas;
· vai nav nepieciešama papildu instrukcija;
· vai lietotājs spēj pabeigt uzdevumu bez kļūdām.


6. Ceļvedis
Reģistrācija

· Lai izmantotu rezervāciju sistēmu, klientam ir jāizveido lietotāja konts.
· Darbību secība: 1. Atvērt sistēmas sākumlapu. 2. Izvēlēties pogu “Reģistrēties”. 3. Ievadīt vārdu, uzvārdu, e-pasta adresi un paroli. 4. Apstiprināt reģistrāciju. 5. Sistēma izveido lietotāja profilu.
· Pēc veiksmīgas reģistrācijas lietotājs var pieteikties sistēmā un veikt rezervācijas.

Pieteikšanās
· Lietotājs var piekļūt savam kontam, ievadot reģistrācijas laikā norādītos datus.
· Darbību secība: 1. Izvēlēties pogu “Pieteikties”. 2. Ievadīt e-pasta adresi un paroli. 3. Apstiprināt pieteikšanos.
· Pēc veiksmīgas pieteikšanās tiek atvērta lietotāja galvenā lapa.

Rezervācijas veikšana
· Klients var rezervēt sev piemērotu laiku pie izvēlētās frizieres.
· Darbību secība: 1. Atvērt kalendāru. 2. Izvēlēties frizieri. 3. Apskatīt pieejamos laikus. 4. Izvēlēties vēlamo datumu un laiku. 5. Apstiprināt rezervāciju.
· Pēc apstiprināšanas rezervācija tiek saglabāta datubāzē un laiks kļūst nepieejams citiem klientiem.

7. Secinājumi

Izstrādātā sistēma „Pēdējā brīža frizieris”  palīdz efektīvāk organizēt frizētavas darbu un samazināt zaudējumus

Projekta ietvaros tika paredzēta iespēja pārvaldīt vairāku frizieru grafikus, uzskaitīt klientu uzticamību un publicēt pēdējā brīža brīvos laikus. Šīs funkcijas palīdz efektīvāk izmantot darba laiku un uzlabot klientu apkalpošanas kvalitāti.

